ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број: 105-Е.03.01-403865/10-2018

15.10.2018

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку броj 501/2018(3000/0138/2018) за набавку добара „Адаптација управљања моторима бунарских пумпи на депонији пепела ( 3 фаза) ,“ на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

У Конкурсној документацији на страни број 6 наведено је, цитирамо:

"3.2.3 Обавезе изабраног понуђача

Обавеза понуђача је израда и монтажа носача за 4 ормара, према прилогу бр. 5.",

а на страни 15 у прилогу бр. 5. наведено је, цитирамо:

"Материјал: Челик UNP 65, Количина: 7 комада.

Да ли треба испоручити 4 или 7 комада носача?

**ОДГОВОР 1:**

Обавеза понуђача је израда и монтажа носача за 4 ормара. Количина од 7 комада у прилогу бр. 5( на страни 15 конкурсне документације) дошло је до грешке.

То ће бити испарвљено изменом конкурсне документације.

**ПИТАЊЕ 2**:

У Конкурсној документацији на страни број 6 наведено је, цитирамо:

"Ожичење опреме је потребно усагласити са пројектом ожичења за 2. фазу, са којим ће сви понуђачи бити упознати приликом посете за упознавање са предметом набавке."

У чему је разлика између ожичења за 1. и 2. фазу ?

**ОДГОВОР 2:**

Извршене су ситне корекције у ожичењу напона 1.фазе, тако да је валидан пројекат ожичења за 2.фазу.

**ПИТАЊЕ 3**:

Да ли је могуће ормане донети у магацин Наручиоца после испитивања, како би било избегнуто доношење, па враћање и поновно доношење ормана?”

**ОДГОВОР 3:**

Није могуће тако како сте навели. Опрема се мора испоручити у магацин у уговореном року. Након тога( што може бити и истог дана), се из магацина издаје роба која је предвиђена за уградњу у ормаре.

*У складу са наведеним појашњењима Комисија ће израдити измену конкурсне документације и исту објавити на Порталу јавних набавки и интернет страници Наручиоца.*

 КОМИСИЈА